FORSLAG TIL ÆNDRINGSBUDGET NR. 1 TIL DET ALMINDELIGE BUDGET FOR 2015

SOM LEDSAGER FORSLAGET TIL EUROPA-PARLAMENTETS OG RÅDETS FORORDNING OM DEN EUROPÆISKE FOND FOR STRATEGISKE INVESTERINGER OG ÆNDRING AF FORORDNING (EU) NR. 1291/2013 OG (EU) NR. 1316/2013

Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a

– Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[1], særlig artikel 41

– Den Europæiske Unions almindelige budget for 2015, der blev vedtaget den 17. december 2014[2]

forelægger Europa-Kommissionen hermed budgetmyndigheden forslag til ændringsbudget nr. 1 til budgettet for 2015.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne af oversigten over indtægter og udgifter efter sektion kan ses på EUR-Lex (http://eur-lex.europa.eu/budget/www/index-da.htm). En engelsk udgave af ændringerne i oversigten vedlægges til orientering som et budgetbilag.

INDHOLDSFORTEGNELSE

1. Indledning.. 5

2. Den Europæiske Fond for Strategiske Investeringer (EFSI) 5

2.1. Foreslåede ændringer af budgetkontoplanen.. 5

2.2. Tilførsler til garantifonden – forpligtelser 2015-2018 og betalinger 2016-2020. 6

2.3. Finansieringskilder i forbindelse med tilførsel af forpligtelsesbevillinger til garantifonden i perioden 2015-2018. 6

2.4. Omfordeling af forpligtelsesbevillinger i 2015 med henblik på tilførsler til garantifonden.. 6

3. Sammenfattende oversigt opdelt på udgiftsområderne i FFR.. 9

1. Indledning

Den 26. november 2014 fremlagde Kommissionen "En investeringsplan for Europa"[3]. Denne plan har til formål at mobilisere mindst 315 mia. EUR ekstra i investeringer over de næste tre år. Med henblik herpå opretter Kommissionen og Den Europæiske Investeringsbank (EIB) i fællesskab en ny europæisk fond for strategiske investeringer (EFSI). EFSI understøttes af en garanti på 16 mia. EUR over EU-budgettet, som bakkes op af en garantifond, der dækker 50 % af EFSI's samlede forpligtelser.

Kommissionen vedtog forslaget om oprettelse af EFSI den 13. januar 2015[4], og i henhold til Det Europæiske Råds konklusioner af 18. december 2014[5] opfordres EU-lovgiverne til at opnå enighed om forslagene senest i juni 2015, så de nye investeringer allerede kan aktiveres i midten af 2015.

I overensstemmelse med forslaget fastlægger forslag til ændringsbudget (FÆB) nr. 1/2015 således en budgetstruktur for tilførsel af midler til garantifonden og det potentielle træk på EU-garantien samt for budgetteringen af bevillinger til rådgivningsstøtte i forbindelse med indkredsning, forberedelse og udvikling af investeringsprojekter.

Formålet med FÆB nr. 1/2015 er at fremlægge et forslag til de nødvendige ændringer af budgetkontoplanen og foretage den dertil svarende omfordeling af 1 360 mio. EUR i forpligtelsesbevillinger og 10 mio. EUR i betalingsbevillinger. Den samlede virkning for udgifter og indtægter er lig nul.

2. Den Europæiske Fond for Strategiske Investeringer (EFSI)

Ovennævnte forslag til forordning om oprettelse af EFSI omfatter også oprettelsen af en EU-garantifond, der kan dække betalinger til EIB, såfremt der bliver brug for at trække på EU-garantien. Derudover fastsætter artikel 2, stk. 2, i forslaget til forordning bestemmelser om Unionens bidrag til finansieringen af det europæiske knudepunkt for investeringsrådgivning (EIAH), der skal yde øget støtte til projektudvikling og -forberedelse på tværs af EU gennem oprettelse af et fælles centralt kontaktpunkt for spørgsmål vedrørende teknisk bistand i forbindelse med investeringer inden for Unionen.

2.1. Foreslåede ændringer af budgetkontoplanen

Der bør oprettes tre nye budgetposter for at imødekomme de budgetmæssige følger af oprettelsen af EFSI: to artikler, der minder om den eksisterende struktur for Garantifonden for Aktioner i forhold til Tredjeland og en tredje artikel, der omhandler Unionens bidrag til finansiering af EAIH. I dette FÆB foreslås det derfor at inkludere følgende nye poster i budgetkontoplanen:

· 01 04 04: Garanti for Den Europæiske Fond for Strategiske Investeringer (EFSI)

· 01 04 05: Tilførsler til garantifonden for EFSI

· 01 04 06: Det Europæiske Knudepunkt for Investeringsrådgivning (EIAH)

Der anføres kun et pro memoria ("p.m.") på posten 01 04 04, som udelukkende vil kræve bevillinger, såfremt der trækkes et beløb på EU-garantien, der overstiger garantifondens midler.

2.2. Tilførsler til garantifonden – forpligtelser 2015-2018 og betalinger 2016-2020

De forpligtelsesbevillinger, der kræves til tilførsler til garantifonden, svarer til de årlige beløb for de dertil svarende finansieringskilder, jf. finansieringsoversigten, der ledsager forslaget til forordning (jf. tabellen nedenfor):

|| 2015 || 2016 || 2017 || 2018 || 2019 || 2020 || I alt

Tilførsler til garantifonden – forpligtelser (i mio. EUR) || 1 350 || 2 030 || 2 641 || 1 979 || 0 || 0 || 8 000

I henhold til artikel 6 i forslaget til forordning om EFSI forhøjes beløbet i garantifonden gradvist, indtil målet på 8 mia. EUR er nået, dvs. 50 % af den samlede EU-garanti på 16 mia. EUR. Betalingsbevillingerne fra Unionens almindelige budget indfases frem til 2020 i henhold til den vejledende tidsplan, der er fastsat i bilag I til forslaget til forordning.

|| 2015 || 2016 || 2017 || 2018 || 2019 || 2020 || I alt

Midler i garantifonden (kumulativ % af den samlede EU-garanti) || 0 || 3 % || 8 % || 22 % || 36 % || 50 % || 50 %

Årlig tilførsel til garantifonden – betalinger (i mio. EUR) || 0 || 500 || 1 000 || 2 000 || 2 250 || 2 250 || 8 000

Der er ikke behov for betalingsbevillinger i budgetåret 2015.

2.3. Finansieringskilder i forbindelse med tilførsel af forpligtelsesbevillinger til garantifonden i perioden 2015-2018

De 8 mia. EUR i forpligtelsesbevillinger, der kræves i tilførsler til garantifonden, finansieres således:

· 3,3 mia. EUR fra Connecting Europe-faciliteten (CEF)

· 2,7+ mia. EUR fra Horisont 2020 (H2020)[6]

· 2,0 mia. EUR fra ikke-fordelte margener til rådighed under udgiftsloftet i den flerårige finansielle ramme (FFR), herunder den potentielle anvendelse af den samlede margen for forpligtelser.

2.4. Omfordeling af forpligtelsesbevillinger i 2015 med henblik på tilførsler til garantifonden

Det foreslås at omfordele et beløb på 1 350 mio. EUR i forpligtelsesbevillinger til den nye budgetpost (01 04 05) for tilførsler til garantifonden for EFSI for 2015.

Kommissionen foreslår at reducere forpligtelsesbevillingerne til CEF med 790 mio. EUR, jf. tabellen nedenfor. De foreslåede reduktioner tager højde for den forventede gennemførelse af programmet og de respektive sektorspecifikke flerårige arbejdsprogrammer, således at de aktiviteter, der allerede er planlagt for 2015, ikke undermineres.

Budgetpost || Beskrivelse || mio. EUR

06 02 01 01 || Fjerne flaskehalse, forbedre jernbanernes interoperabilitet, slå bro over manglende forbindelser og forbedre grænseoverskridende strækninger || 560,3

06 02 01 02 || Sikring af bæredygtige og effektive transportsystemer || 34,9

06 02 01 03 || Optimering af integration og sammenkobling af transportformer og fremme af transporttjenesters interoperabilitet || 104,8

32 02 01 01 || Yderligere integrering på det indre energimarked og interoperabilitet for gas- og elektricitetsnetværk på tværs af landegrænserne || 30,0

32 02 01 02 || Forbedring af energiforsyningssikkerheden i Unionen || 30,0

32 02 01 03 || Bidrag til en bæredygtig udvikling og miljøbeskyttelse || 30,0

CONNECTING EUROPE-FACILITETEN i alt || 790,0

Hvad angår bidraget fra H2020, er reduktionen af forpligtelsesbevillingerne begrænset til 70 mio. EUR (jf. tabellen nedenfor) for at tage højde for de konsortieplanlægningsaktiviteter og de forslag, der allerede er fastlagt og foreslået af det europæiske forskersamfund for 2015.

Budgetpost || Beskrivelse || mio. EUR

02 04 02 01 || Førerposition i rummet || 11,0

02 04 02 03 || Øget innovation i små og mellemstore virksomheder (SMV'er) || 1,8

02 04 03 01 || Udvikling af en ressourceeffektiv og klimarobust økonomi med en bæredygtig råstofforsyning || 3,7

02 04 03 02 || Fremme af sikre europæiske samfund || 7,5

10 02 01 || Horisont 2020 - kundestyret videnskabelig og teknisk støtte til Unionens politikker || 11,0

15 03 05 || Det Europæiske Institut for Innovation og Teknologi - Integrere videntrekantens tre elementer: videregående uddannelse, forskning og innovation || 25,0

32 04 03 01 || Sikre overgangen til et pålideligt, bæredygtigt og konkurrencedygtigt energisystem || 10,0

HORISONT 2020 i alt || 70,0

Endelig omfordeles de resterende 490 mio. EUR fra ITER-budgettet for 2015 (konto 08 04 01 02). Den 17. december 2014 meddelte bestyrelsen for Energi fra fusion (F4E) (Det Europæiske Fællesforetagende for ITER og Fusionsenergiudvikling) officielt Kommissionen, at en stor andel af forpligtelsesbevillingerne for 2014 vil blive anvendt til at dække behov i 2015. Eftersom underskrivelsen af kontrakter med relativ høj værdi samtidig udskydes til 2015, bliver det muligt at omfordele en stor andel af ITER's forpligtelsesbevillinger på budgettet for 2015 til tilførsler til garantifonden for EFSI. Kommissionen planlægger at udligne reduktionen i bevillingerne til ITER i 2015 ved en tilsvarende forhøjelse af bevillinger til ITER's finansielle programmering i perioden 2018-2020, jf. finansieringsoversigten, der ledsager forslaget til forordning.

Reduktionen i forpligtelsesbevillingerne til CEF (790 mio. EUR), H2020 (70 mio. EUR) og ITER (490 mio. EUR) svarer samlet set til det beløb i forpligtelsesbevillinger (1 350 mio. EUR), der foreslås for den nye budgetpost for tilførsler til garantifonden for EFSI (01 04 05).

Derudover foreslår Kommissionen for 2015 at budgettere med 10 mio. EUR i både forpligtelses- og betalingsbevillinger under den nye artikel 01 04 06 svarende til et bidrag over Unionens almindelige budget til finansieringen af EIAH. EIB og Kommissionen anslår, at det nødvendige årlige bidrag fra Unionen til EIAH ligger på omkring 20 mio. EUR. Eftersom det forventes at EFSI-forordningen vedtages i juni 2015, foreslår Kommissionen at budgettere med 10 mio. EUR i 2015. Kommissionen foreslår desuden at udligne disse beløb ved hjælp af tilsvarende reduktioner i forpligtelses- og betalingsbevillingerne på ITER-konto 08 04 01 02.

Tabellen nedenfor sammenfatter kilderne til de i dette FÆB foreslåede omfordelinger af forpligtelses- og betalingsbevillinger.

Budgetpost || Beskrivelse || mio. EUR

|| OMFORDELING AF FORPLIGTELSESBEVILLINGER

06 02 01 01 || Fjerne flaskehalse, forbedre jernbanernes interoperabilitet, slå bro over manglende forbindelser og forbedre grænseoverskridende strækninger || 560,3

06 02 01 02 || Sikring af bæredygtige og effektive transportsystemer || 34,9

06 02 01 03 || Optimering af integration og sammenkobling af transportformer og fremme af transporttjenesters interoperabilitet || 104,8

32 02 01 01 || Yderligere integrering på det indre energimarked og interoperabilitet for gas- og elektricitetsnetværk på tværs af landegrænserne || 30,0

32 02 01 02 || Forbedring af energiforsyningssikkerheden i Unionen || 30,0

32 02 01 03 || Bidrag til en bæredygtig udvikling og miljøbeskyttelse || 30,0

CONNECTING EUROPE-FACILITETEN subtotal || 790,0

02 04 02 01 || Førerposition i rummet || 11,0

02 04 02 03 || Øget innovation i små og mellemstore virksomheder (SMV'er) || 1,8

02 04 03 01 || Udvikling af en ressourceeffektiv og klimarobust økonomi med en bæredygtig råstofforsyning || 3,7

02 04 03 02 || Fremme af sikre europæiske samfund || 7,5

10 02 01 || Horisont 2020 - kundestyret videnskabelig og teknisk støtte til Unionens politikker || 11,0

15 03 05 || Det Europæiske Institut for Innovation og Teknologi - Integrere videntrekantens tre elementer: videregående uddannelse, forskning og innovation || 25,0

32 04 03 01 || Sikre overgangen til et pålideligt, bæredygtigt og konkurrencedygtigt energisystem || 10,0

HORISONT 2020 subtotal || 70,0

08 04 01 02 || Opførelse, drift og udnyttelse af ITER-anlæggene — Det europæiske fællesforetagende for ITER — energi fra fusion (F4E) || 500,0

Omfordeling af forpligtelsesbevillinger I ALT || 1 360,0

OMFORDELING AF BETALINGSBEVILLINGER

08 04 01 02 || Opførelse, drift og udnyttelse af ITER-anlæggene — Det europæiske fællesforetagende for ITER — energi fra fusion (F4E) || 10,0

Omfordeling af betalingsbevillinger i alt || 10,0

3. Sammenfattende oversigt opdelt på udgiftsområderne i FFR

Udgiftsområde || Budget 2015 || FÆB nr. 1/2015 || Budget 2015

|| (inkl. FÆB nr. 1/2015)

FB || BB || FB || BB || FB || BB

1. || Intelligent og inklusiv vækst || 66 781 974 020 || 66 922 960 910 || || || 66 781 974 020 || 66 922 960 910

heraf Fleksibilitetsinstrumentet || 83 285 595 || || || || 83 285 595 ||

Loft || 66 813 000 000 || || || || 66 813 000 000 ||

Margen || 114 311 575 || || || || 114 311 575 ||

1a || Konkurrenceevne for vækst og beskæftigelse || 17 551 688 425 || 15 798 230 895 || || || 17 551 688 425 || 15 798 230 895

Loft || 17 666 000 000 || || || || 17 666 000 000 ||

Margen || 114 311 575 || || || || 114 311 575 ||

1b || Økonomisk, social og territorial samhørighed || 49 230 285 595 || 51 124 730 015 || || || 49 230 285 595 || 51 124 730 015

heraf Fleksibilitetsinstrumentet || 83 285 595 || || || || 83 285 595 ||

Loft || 49 147 000 000 || || || || 49 147 000 000 ||

Margen || || || || || ||

2. || Bæredygtig vækst: naturressourcer || 58 808 572 540 || 55 998 594 806 || || || 58 808 572 540 || 55 998 594 806

Loft || 59 599 000 000 || || || || 59 599 000 000 ||

Margen || 790 427 460 || || || || 790 427 460 ||

heraf: Den Europæiske Garantifond for Landbruget (EGFL) — markedsrelaterede udgifter og direkte betalinger || 43 455 780 762 || 43 447 624 585 || || || 43 455 780 762 || 43 447 624 585

Delloft || 44 313 000 000 || || || || 44 313 000 000 ||

Nettooverførsel mellem EGFL og ELFUL || 123 215 000 || || || || 123 215 000 ||

Margen || 734 004 238 || || || || 734 004 238 ||

3. || Sikkerhed og medborgerskab || 2 146 731 538 || 1 859 513 793 || || || 2 146 731 538 || 1 859 513 793

Loft || 2 246 000 000 || || || || 2 246 000 000 ||

Margen || 99 268 462 || || || || 99 268 462 ||

4. || Et globalt Europa || 8 408 418 991 || 7 422 489 906 || || || 8 408 418 991 || 7 422 489 906

Loft || 8 749 000 000 || || || || 8 749 000 000 ||

Margen || 340 581 009 || || || || 340 581 009 ||

5. || Administration || 8 660 469 063 || 8 658 756 180 || || || 8 660 469 063 || 8 658 756 180

Loft || 9 076 000 000 || || || || 9 076 000 000 ||

Margen || 415 530 937 || || || || 415 530 937 ||

heraf: institutionernes administrative udgifter || 6 941 188 663 || 6 939 475 780 || || || 6 941 188 663 || 6 939 475 780

Delloft || 7 351 000 000 || || || || 7 351 000 000 ||

Margen || 409 811 337 || || || || 409 811 337 ||

6. || Kompensationer || || || || || ||

Loft || || || || || ||

Margen || || || || || ||

I alt || 144 806 166 152 || 140 862 315 595 || || || 144 806 166 152 || 140 862 315 595

heraf Fleksibilitetsinstrumentet || 83 285 595 || 11 315 595 || || || 83 285 595 || 11 315 595

Loft || 146 483 000 000 || 141 901 000 000 || || || 146 483 000 000 || 141 901 000 000

Margen || 1 760 119 443 || 1 050 000 000 || || || 1 760 119 443 || 1 050 000 000

|| Andre særlige instrumenter || 515 365 000 || 351 724 968 || || || 515 365 000 || 351 724 968

Samlet i alt || 145 321 531 152 || 141 214 040 563 || || || 145 321 531 152 || 141 214 040 563

[1] EUT L 298 af 26.10.2012, s. 1.

[2] EUT L XX af XX.XX.2015, s. X.

[3] COM(2014) 903 af 26.11.2014.

[4] COM(2015) 10 af 13.1.2015.

[5] EUCO 237/14 af 18. december 2014, s. 1.

[6] Som beskrevet i afsnit 2.4 bidrager ITER til garantifonden med et beløb på 490 mio. EUR i 2015. Sidstnævnte føres tilbage til ITER ved hjælp af en tilsvarende reduktion i forpligtelsesbevillingerne til H2020 i perioden 2018-2020.